# Bevezetés

Az Anjuta integrált fejlesztői környezet bemutatása
Kelemen Gábor
kelemeng at gnome dot hu 2012, 2013, 2015.

# Bevezetés

Az Anjuta egy sokoldalú integrált fejlesztői környezet (IDE) a GNOME asztali környezethez. Számos fejlett programozási szolgáltatást tartalmaz, beleértve a projektmenedzsmentet, alkalmazásvarázslókat, interaktív hibakeresést, az integrált Glade felülettervezőt, integrált Devhelp API súgót, osztálygenerátort, hatékony forrásszerkesztőt, szimbólumböngészőt, Git támogatást, C/C++, Python és Vala támogatást és sok mást.

Az Anjuta rugalmas és fejlett dokkolási rendszerrel rendelkezik, amely lehetővé teszi a nézetek tetszőleges elrendezését. A nézeteket fogd és vidd módszerrel és húzósávokkal rendezheti át.

Az Anjuta egyszerűen kezelhetőnek, mégis az összes programozási igényét kielégítőnek lett tervezve. Sok új szolgáltatást készítettünk az Anjutahoz a fejlesztése során. Célunk a hatékonyság és használhatóság egyidejű biztosítása, és a szoftverfejlesztés élvezhetővé tétele az érzékeinek túlterhelése nélkül. Szándékunkban áll az Anjuta továbbfejlesztése és stabilizálása, a lehető legjobb IDE élmény biztosítása érdekében.

Reméljük, hogy élvezni fogja az Anjuta használatát. Ha nem, akkor segítsen jobbá tenni a hibák és javaslatok bejelentésével - ezzel segít jobbá tenni a szoftvert, valamint a nyílt forrású közösséget is segíti.

A következő képernyőkép bemutat néhány, az Anjutaban megtalálható funkciót.

# Az Anjuta akcióban

Az Anjuta főablaka

Az Anjuta főablaka