# 6. Billentyűzetkiosztás

Az asztali vagy laptop kiosztás kiválasztása
Joanmarie Diggs
joanied@gnome.org

Creative Commons Share Alike 3.0

Hammer Attila
hammera at pickup dot hu 2010, 2011, 2012, 2013, 2014, 2015, 2016, 2018, 2020, 2021.

# Billentyűzetkiosztás

Az Orka két billentyűzetkiosztással rendelkezik, ezek az asztali (numerikus billentyűzettel rendelkező) és a laptop. Az Ön által választott billentyűzetkiosztás az alapértelmezetten használható Orka módosítóbillentyűre van hatással.

Ha a laptop kiosztást használja, az alapértelmezett Orka módosítóbillentyű a Nagybetűzár lesz.

Ha az asztali kiosztást használja, az alapértelmezett Orka módosítóbillentyűk az Inzert és Numerikus Inzert billentyűk lesznek, a második billentyű egyben a Numpad 0 billentyű is.

A választott billentyűzetkiosztás meghatároz számos Orka parancshoz tartozó billentyűtársítást, például az egyszerű áttekintésnél, a hol vagyok műveleteknél és a felolvasás parancsainál.

# A billentyűzetkiosztás megváltoztatása

Az Orka beállítások párbeszédpanel megnyitásához nyomja meg az Orka módosító Szóköz billentyűkombinációt.

Lépjen a Billentyűzetkiosztás választógomb-csoportra.

Válassza ki a kívánt billentyűzetkiosztást.

Nyomja meg az Alkalmaz gombot.