# 3. Az Orka keresés

Objektumok keresése ablakokban
Joanmarie Diggs
joanied@gnome.org

Creative Commons Share Alike 3.0

Hammer Attila
hammera at pickup dot hu 2010, 2011, 2012, 2013, 2014, 2015, 2016, 2018, 2020, 2021.

# Az Orka keresés

Az Orka keresés funkciója az egyszerű áttekintésre épül, amely segít gyorsan megtalálni a képernyőn látható és az aktív ablakban található objektumokat.

# Az Orka keresés párbeszédablak aktiválása

Ha meg szeretné nyitni az Orka Keresés párbeszédablakát, a választott billentyűzetkiosztástól függően használja a következő parancsok valamelyikét:

Asztali kiosztás: Numpad Del

Laptop kiosztás: Orka módosító Nyitó szögletes

Ha meg szeretné nézni a végrehajtható keresési feladatok listáját, olvassa el Az Orka keresési parancsai fejezetet.

Ha aktiválja az Orka keresés funkciót, egy párbeszédablakba fog kerülni.

A következő adatokat adhatja meg:

A keresendő szöveget.

A keresés kiindulási pontját, amely lehet a jelenlegi hely, vagy az aktív ablak teteje.

A Kezdés beállítás alapértéke: Jelenlegi hely.

Megadhatja, hogy kereséskor meg legyenek-e különböztetve a kis és nagybetűs egyezések.

A Kis és nagybetűk megkülönböztetése jelölőnégyzet alapbeállítása: nincs bejelölve.

Megadhatja, hogy a találatok csak teljes szó szerinti egyezés esetén, vagy töredék esetén is megjelenjenek-e.

A Csak teljes szóra jelölőnégyzet alapbeállítása: nincs bejelölve.

Megadhatja, hogy a következő találat keresése visszafelé és/vagy jobbra történjen, vagy felfelé és/vagy balra.

A Keresés visszafelé jelölőnégyzet alapbeállítása: nincs bejelölve.

Megadhatja, hogy a keresés az aktív ablak felső és alsó fele között körkörösen történjen, ha nem található egyező találat a keresett kifejezéssel a kiindulási helytől kezdve a keresés iránya felé.

A Körbe jelölőnégyzet alapbeállítása: bejelölve.

Ha végrehajtott egy keresést, gyorsan megkeresheti az előző vagy következő találatot anélkül, hogy újra aktiválnia kellene az Orka keresés párbeszédablakot.

Mivel az Orka keresés egy Egyszerű áttekintés funkció, ha van találat a keresett kifejezésre, akkor az egyszerű áttekintés funkció automatikusan aktiválásra kerül, és az egyező kifejezésre vagy szövegre kerül az egyszerű áttekintő kurzor. Megjegyzés: az alkalmazás fókusza vagy a mutató pozíciója ezzel szemben nem fog megváltozni, ha mégis erre lenne szüksége, olvassa el az Orka egérmutatóval kapcsolatos parancsai című fejezetet.