# 6. Könyvjelzők

Objektumok tárolása és lekérése
Joanmarie Diggs
joanied@gnome.org

Creative Commons Share Alike 3.0

Hammer Attila
hammera at pickup dot hu 2010, 2011, 2012, 2013, 2014, 2015, 2016, 2018, 2020, 2021.

# Könyvjelzők

Az Orka könyvjelzők funkciója lehetővé teszi az érdekes objektumok megjelölését. A következő funkciókat használhatja:

A könyvjelzők nincsenek egy objektumra korlátozva: Hat könyvjelzőt állíthat be környezetenként. Elmentheti a könyvjelzőket, így ezek megmaradnak minden Orka munkamenetben.

A beállított könyvjelzőkre később közvetlenül ráugorhat, függetlenül attól, hogy elmentette-e az aktuális környezethez tartozó könyvjelzőket. A navigáció azon könyvjelző száma alapján történik, amelyre éppen ugrani szeretne. Alternatív lehetőségként az előző vagy következő könyvjelzőre léphet az Orka strukturált navigáció használatával.

A könyvjelzővel ellátható objektumok egy alkalmazás felületi elemei lehetnek, vagy az éppen olvasott weboldal objektumai. A pillanatnyilag használt környezet határozza meg, mi történik a könyvjelzők közötti lépkedéskor: ha egy weboldalon tartózkodik, a mutató a könyvjelzőre fog ugrani, így az olvasást a könyvjelzőtől folytathatja. Ha egy alkalmazásban tartózkodik, az egyszerű áttekintés kerül aktiválásra, az áttekintő kurzor pedig a könyvjelzővel ellátott objektumra fog kerülni.

Az ezekkel a funkciókkal kapcsolatos billentyűparancsok teljes listáját a Könyvjelzőkkel kapcsolatos parancsok fejezet tartalmazza.